CELEX: 21987A0207(04)
Language: mt
Date: 1962-05-14 00:00:00
Title: Ftehim Ewropew Dwar l-Iskambju ta' Blood-grouping Reagents

Avviż Legali Importanti

|

21987A0207(04)

Official Journal L 037 , 07/02/1987 P. 0031 - 0032 Finnish special edition: Chapter 11 Volume 11 P. 0376  Swedish special edition: Chapter 11 Volume 11 P. 0376 

		Ftehim EwropewDwar l-Iskambju ta' Blood-grouping ReagentsIL-GVERNIJIET FIRMATARJI TA' L-ISTATI MEMBRI TAL-KUNSILL TA' L-EWROPA,Waqt li kkunsidraw li blood-grouping reagents ma humiex disponibbli fi kwantitajiet illimitati;Waqt li kkunsidraw li hu mixtieq li pajjiżi mseħbin, fi spirtu ta' solidarjetà Ewropea, għandhom jassistu lil xulxin fil-provvista ta' blood-grouping reagents, jekk tinħoloq in-neċessità;Waqt li kkunsidraw li assistenza reċiproka hi possibbli biss jekk il-karattru u l-użu ta' blood-grouping reagents bħal dawk ikunu soġġetti għal regoli stabbiliti konġuntement mill-pajjiżi mseħbin u jekk jingħataw l-faċilitajiet u l-eżenzjonijiet neċessarji fuq l-importazzjoniFTIEHMU DWAR DAN LI ĠEJ:Artikolu 1Għall-għanijiet ta' dan il-Ftehim, l-espressjoni "blood-grouping reagents" tirreferi għar-reaġenti umani, ta' annimali u pjanti u ta' oriġini oħra, użati għall-blood-grouping u għall-iskoperta ta' inkompatibilitajiet tad-demm.Kull Parti Kontraenti tista', permezz ta' dikjarazzjoni indirizzata lis-Segretarju Ġenerali tal-Kunsill ta' l-Ewropa, waqt li tiffirma dan il-Ftehim jew li tiddeposita l-istrument tagħha ta' ratifika jew qbil, jew aċċettazzjoni, tillimita l-applikazzjoni ta' dan il-Ftehim għall-blood-grouping reagents ta' oriġini umana. Din id-dikjarazzjoni tista tiġi rtirata f'kull ħin, b'notifikazzjoni indirizzata lis-Segretarju Ġenerali tal-Kunsill ta' l-Ewropa.Artikolu 2Il-Partijiet Kontraenti jintrabtu li, jekk ikollhom ħażniet suffiċjenti għall-bżonnijiet tagħhom, jagħmlu l-blood-grouping reagents disponibbli għall-Partijiet oħra li huma fi bżonn urġenti tagħhom u li jżommu biss l-ispiża tal-ġbir, proċessar u trasport ta' dawn is-sustanzi u l-ispiża (jekk ikun hemm) tax-xiri tagħhom.Artikolu 3Blood-grouping reagents għandhom ikunu disponibbli lill-Partijiet Kontraenti l-oħra bla ħsara għall-kondizzjoni li l-ebda profitt m'għandu jsir fuqhom, li għandhom jintużaw biss għal skopijiet mediċi u għandhom jiġu mwassla biss lil dawk innominati mill-Gvern ikkonċernat.Artikolu 4Il-Partijiet Kontraenti għandhom jattestaw li d-dispożizzjonijiet stabbiliti fil-Protokoll għal dan il-Ftehim ġew osservati.Huma għandhom ukoll iħarsu kull regolament li huma ssottoskrivew għalih fir-rigward ta' standardizzazzjoni internazzjonali f'dan il-qasam.Kull konsenja ta' blood-grouping reagents għandha tiġi akkumpanjata b'ċertifikat li juri li kienu ppreparati skond l-ispeċifikazzjonijiet li hemm fil-Protokoll. Dan iċ-ċertifikat għandu jkun ibbażat fuq il-mudell li jinsab fl-Anness tal-Protokoll.Il-Protokoll u l-Annessi tiegħu jikkostitwixxu arranġament amministrattiv u jistgħu jiġu emendati jew supplimentati mill-Gvernijiet tal-Partijiet li qed jieħdu sehem f'dan il-Ftehim.Artikolu 5Il-Partijiet Kontraenti għandhom jieħdu l-miżuri neċessarji kollha biex jeżentaw mid-dazji kollha fuq l-importazzjoni lill-blood-grouping reagents imqiegħda għad-dispożizzjoni tagħhom mill-Partijiet l-oħra.Għandhom ukoll jieħdu l-miżuri neċessarji kollha biex jipprovdu għat-twassil veloċi ta' dawn is-sustanzi, bl-iktar triq diretta, lil dawk li sejrin jirċievu msemmija fl-Artikolu 3 ta' dan il-Ftehim.Artikolu 6Il-Partijiet Kontraenti għandhom jibagħtu lil xulxin, permezz tas-Segretarju Ġenerali tal-Kunsill ta' l-Ewropa, lista ta' impriżi li għandhom is-setgħa li joħorġu ċertifkati kif hemm provdut fl-Artikolu 4 ta' dan il-Ftehim.Għandhom ukoll jibagħtu lista ta' impriżi li għandhom is-setgħa jiddistribwixxu blood-grouping reagents importati. Fejn ikun possibbli dawn l-impriżi għandhom ikunu l-istess bħal dawk riferiti fl-Artikolu 6 tal-Ftehim Ewropew dwar l-Iskambju ta' Sustanzi Terapewtiċi ta' Oriġini Umana.Artikolu 7Il-Ftehim preżenti għandu jkun miftuħ għall-firma tal-Membri tal-Kunsill ta' l-Ewropa, li jistgħu jsiru Partijiet fih jew bi:(a) firma mingħajr riżerva fir-rigward ta' ratifika jew qbil; jew(b) firma b'riżerva fir-rigward ta' ratifika jew qbil, segwita minn ratifika jew qbil.Strumenti ta' ratifikazzjoni jew qbil għandhom ikunu ddepositati mas-Segretarju Ġenerali tal-Kunsill ta' l-Ewropa.Artikolu 8Il-Ftehim preżenti għandu jibda jseħħ xahar wara d-data li fiha tliet Membri tal-Kunsill, bi qbil ma' l-Artikolu 7, ikunu ffirmaw il-Ftehim mingħajr riżerva fir-rigward ta' ratifika jew qbil jew ikunu rratifikawh jew qablu miegħu.Fil-każ ta' kull Membru tal-Kunsill li sussegwentement jiffirma il-Ftehim mingħajr riżerva fir-rigward ta' ratifika jew qbil jew li jirratifikah jew jaqbel miegħu, il-Ftehim għandu jibda jseħħ xahar wara d-data ta' din il-firma jew id-data tad-depożitu ta' l-istrument ta' ratifika jew qbil.Artikolu 9Wara l-bidu fis-seħħ ta' dan il-Ftehim, il-Kumitat tal-Ministri tal-Kunsill ta' l-Ewropa jista' jistieden kull Stat li mhux membru biex jaderixxi għal dan il-Ftehim preżenti. Din l-adeżjoni għandha tibda sseħħ xahar wara d-data tad-depositu ta' l-istrument ta' aċċettazzjoni mas-Segretarju Ġenerali tal-Kunsill ta' l-Ewropa.Artikolu 10Is-Segretarju Ġenerali tal-Kunsill ta' l-Ewropa għandu jinnotifika lill-Membri tal-Kunsill u Stati li jaderixxu:(a) bid-data tal-bidu fis-seħħ ta' dan il-Ftehim u bl-ismijiet ta' kull Membru li ffirma mingħajr riżerva fir-rigward ta' ratifika jew qbil li jkun irratifikah jew aċċettah;(b) bid-depositu ta' kull strument ta' aċċettazzjoni skond l-Artikolu 9;(ċ) b'kull dikjarazzjoni jew notifikazzjoni rċevuti skond id-dispożizzjonijiet ta' l-Artikolu 1, paragrafu 2;(d) b'kull notifikazzjoni rċevuta skond l-Artikolu 11 u d-data effettiva tagħha;(e) b'kull emenda tal-Protokoll u ta' l-Anness tiegħu taħt l-Artikolu 4, paragrafu 4.Artikolu 11Il-Ftehim preżenti għandu jibqa' fis-seħħ għal żmien mhux determinat.Kull Parti Kontraenti tista' ttemm l-applikazzjoni tagħha tal-Ftehim billi tagħti sena avviż dwar dan lis-Segretarju Ġenerali tal-Kunsill ta' l-Ewropa.B'xiehda ta' dan l-hawn taħt iffirmati, awtorizzati għal dan, mill-Gvernijiet rispettivi, iffirmaw dan il-Ftehim.Magħmul fi Strasburgu, illum l-14 il-jum ta' Mejju 1962, bl-Ingliż u bil-Franċiż, iż-żewġ testi awtentiċi ndaqs, f'kopja waħda li għandha tibqa' ddepositata fl-arkivji tal-Kunsill ta' l-Ewropa. Is-Segretarju Ġenerali għandu jittrasmetti kopji attestati lil kull firmatarju u Gvern li jaderixxi mal-Ftehim.--------------------------------------------------